ถ้ามีตกขาวจะท้องมั้ยครับ
สวัสดีค่ะ คุร การมีตกขาวหรือไม่มีตกขาวนั้น ไม่ได้เป็นการบ่งบอกว่าจะมีการตั้งครรภ์หรือไม่ค่ะ เพราะตกขาว คือสารคัดหลั่งที่ถูกขับออกมาจากต่อมผลิตเมือกที่อยู่บริเวณปากมดลูกเพื่อสร้างความชุ่มชื้นในช่องคลอดและช่วยป้องกันการติดเชื้อในช่องคลอด การมีของตกขาว รงมถึงปริมาณที่มี และลักษณะความเหนียว สี จะขึ้นอยู่กับการเปลี่ยนแปลงของฮอร์โมนตามรอบของการตกไข่ โดยหากเป็นช่วงวันที่มีการตกไข่ ตกขาวมักจะใสและมีปริมาณมาก ช่วงหลังไข่ตก มักไม่มีตกขาว ส่วนในช่วงก่อนมีประจำเดือน ตกขาวมักจะเป็นสีขาวขุ่นและเหนียวข้น ดังนั้นผู้หญิงทุกคนจึงมีตกขาวไปตลอดช่วงวัยเจริญพันธุ์ค่ะสำหรับการที่จะทราบว่ามีการตั้งครรภ์หรือไม่นั้น ต้องอาศัยการตรวจหาการตั้งครรภ์จากปัสสาวะหลังจากที่มีอาการขาดประจำเดือนไปแล้ว ผลที่ได้จึงจะบอกได้ว่าตั้งครรภ์หรือไม่ค่ะ การอาศัยจากอาการเพียงอย่างเดียว จะไม่สามารถบอกได้แน่นอนค่ะ